החל מעונת 2003/2004 נכנסו להנהלת המועדון מספר חברים שהביאו ספונסרים חדשים ומניבים במיוחד, שמטרתם הייתה להפוך את זרינסקי למועדון המוביל במדינה הצעירה יחסית. התוצאות לא איחרו להגיע וכבר בעונת 2004/2005 זכתה הקבוצה באליפות המדינה הראשונה שלה, כאשר היא מצליחה לחזור על הישג זה בעונת 2008/2009, ובעשור שלאחר מכן בעונות 2013/2014, 2015/2016, 2016/2017, וב-2017/2018, כאשר המתמודדות לתואר היו ז'לייזניצ'אר סרייבו וסרייב שחוו פריחה גם הן. בעונת 2021/2022 זכתה הקבוצה באליפות השביעית שלה לאחר שהקדימה את קבוצת טוזלה סיטי ב-27 נקודות.
זרינסקי מוסטר (כדורגל)
ספרי השנים
אסטרייכר
אסטרייכר (בגרמנית: Österreicher) הוא שם משפחה שפירושו בגרמנית "אוסטרי".
Cashbox
Cashbox, הידוע גם בשם Cash Box, היה מגזין אמריקאי שסיקר את תעשיית המוזיקה ותעשיית משחקיות הווידאו. המגזין פורסם במקור מדי שבוע מיולי 1942 עד נובמבר 1996.
המגזין היה אחד משלושת המגזינים האמריקאיים העיקריים של תעשיית המוזיקה שפרסמו מצעדי מוזיקה.
כעשר שנים לאחר פירוקו של המגזין, ב-2006, המגזין התחיל לפעול במתכונת מקוונת בשם Cashbox Magazine. המגזין המקוון מפרסם מצעדי מוזיקה שבועיים וגליונות מודפסים מיוחדים מדי פעם.
בשנת 2014, הארגון Record Research של ג'ואל ויטבורן פרסם את ההיסטוריה של נתוני מצעד השירים של המגזין, אשר מכסים מאוקטובר 1952 עד לנובמבר 1996.
Cash Box
Cashbox Magazine
גרף מכוון ללא מעגלים
גרף מכוון ללא מעגלים (גמ"ל; באנגלית: DAG, Directed acyclic graph) הוא מסלול פשוט או גרף שמכיל בתוכו מסלולים פשוטים בלבד, שלכולם קודקוד התחלה וסוף.
לגרף זה כמה תכונות:
קבוצת רכיבים קשירים חזק של כל גרף G הוא DAG.
נסכוי
Record World
Record World היה מגזין אמריקאי שסיקר את תעשיית המוזיקה.
המגזין נוסד ב-1946 תחת השם Music Vendor. ב-1964, שם המגזין שונה ל-"Record World". הגיליון האחרון של המגזין פורסם ב-10 באפריל 1982.
המגזין היה אחד משלושת המגזינים האמריקאיים העיקריים של תעשיית המוזיקה שפרסמו מצעדי מוזיקה.
הפעם הראשונה שפורסם מצעד מוזיקה במגזין היה בגיליון של 4 באוקטובר 1952.
בשנת 2012, הארגון Record Research של ג'ואל ויטבורן פרסם את ההיסטוריה של נתוני מצעד השירים של המגזין, אשר מכסים מ-1954 עד ל-1982.
Music Vendor
קארן האקרופ
רונן אקרמן
רונן אקרמן (נולד ב-20 באוגוסט 1963) הוא צלם תיאטרון ואופנה. הוא עוסק בפרסום ותדמית לידוענים מעולמות הבידור והפוליטיקה.
ביוגרפיה.
אקרמן נולד ברחובות לאב מנהל בכיר בחברת "הזרע" ולאם מדענית במכון ויצמן למדע. בגיל חמש התגרשו הוריו, ואקרמן ושתי אחיותיו נשארו לגור עם האב במושב קדרון. האב אשר דחף את אקרמן ללמוד צילום כתחביב.
אקרמן שירת שנת שירות בגרעין עודד וחמש שנים כקצין קבע בחיל האוויר.
בריאותו.
באוקטובר 2018 אובחן כחולה ב-ALS.
אקרמן השתתף בפרויקט מיקרוסופט "Voice Typing Project", המותאמת לאנשים חולי ALS או מחלות ניוון שרירים אחרות.
כארבע שנים לאחר שאובחן, הודיע באוגוסט 2022 על פרישה לאחר מעל שלושה עשורים.
חיים אישיים.
אקרמן הומו מוצהר מגיל מבוגר, לאחר שבצעירותו הסתיר את זהותו המינית, ועוסק גם בנושא הגילנות בקהילה הגאה. חולה ב-ALS. מתגורר בשכונת נגה תל אביב-יפו.
קריירה מקצועית.
לאחר שחרורו מהצבא, החל ב-1988 בצילום הצגות בבית צבי, ובקריירה מקצועית בתחום. בהמשך צילם בידיעות אחרונות, בחברות אופנה, עבד עם מגזינים, סוכנויות דוגמנות ומעצבי אופנה, ערך הפקות אופנה, עסק בצילומי סטילס כיחסי ציבור לתוכניות טלוויזיה וכבלים שונות, ועבד גם עם משרדי פרסום וחברות יחסי ציבור ותדמית.
בשנת 2000 היה הצלם הרשמי של משלחת ישראל למרוקו, בראשות בנימין בן אליעזר.
מאז 2005 הוא צלם הבית של "קשת 12".
אקרמן צילם את מיטב בדרני ישראל כמו גם נשים חולות סרטן, פוליטיקאים ועוד, והנציח רגעים רבים שהיו בכותרות בכלי התקשורת. כך גם התפרסם צילום שער שלו ב-2016 בשבועון פנאי פלוס עם מירי רגב שזכה להצלחה רבה. בנוסף צילם לראשונה את קרן פלס, הראל סקעת ורוני דלומי בתחילת דרכם המקצועית ועוד.
חלק מתצלומיו מתועדים בספריה הלאומית.
בעל סטודיו לצילום בבית מגוריו. נמנה עם צוות המורים במרכז הארצי ללימודי צילום סטודיו גברא.
אזרים
האזרים (באזרית: Azərilər), הם עם (קבוצה אתנית) ולאום החי בעיקר באזרבייג'ן של ימינו ודוברים את השפה האזרית, שהיא ממשפחת השפות הטורקיות. רובם המכריע של האזרים הם מוסלמים שיעים והם מהווים את הקבוצה האתנית השנייה בגודלה בקרב העם הטורקים. למרות שלאזרים ישנה מדינת לאום עצמאית בה הם מהווים את הרוב, רוב האזרים גרים באיראן ומרוכזים בעיקר בפרובינציית מזרח אזרבייג'ן הגובלת עם המדינה. נוסף על כך המנהיג העליון של איראן, עלי ח'אמנאי הוא ממוצא אזרי.
אטימולוגיה.
מקור השם "אזרי" ככל הנראה נגזר מאטרופטס, ששלט בממלכת אטרופטנה שיושבת על אזור שכיום מתקיימות בו 3 מדינות: איראן, ארמניה ואזרבייג'ן. השם נהגה בצורה שונה בכל שפה, לדוגמה בפרסית נקרא "אטרפטה".
היסטוריה.
מקורם של האזרים הוא בשבטים טורקיים שנדדו לאזור שהיה תחת שלטון האימפריה הסאסאנית והאימפריה הרומית לסירוגין. תחילה נקראו הונים ופלשו לתחומי האימפריה הרומית. האזרים הושפעו מהתרבות הפרסית והשתייכו תחילה לדת הזורואסטרית. לאחר כיבוש האזור על ידי האימפריה המוסלמית האזרים קיבלו על עצמם את האסלאם הסוני, אך לאחר עליית האימפריה הספווית האזרים עברו לאסלאם השיעי.
גביע ליגת העל בכדורגל נשים 2022/2023
גביע אתנה לעונת 2022/2023 היא התחרות השלישית במפעל זה. משחקי התחרות צפויים להתחיל ב-23 באוגוסט 2022 ומשחק הגמר צפוי להתקיים ב-19 בספטמבר 2022.
פורמט התחרות.
בתחרות ישתתפו 8 קבוצות ליגת העל שיחולקו לשני בתים על פי מיקום גאוגרפי. בכל בית יתקיימו 3 מחזורי משחקים כשכל קבוצה משחקת מול כל הקבוצות האחרות בבית פעם אחת ובסך הכל 3 משחקים לקבוצה. שתי הקבוצות הראשונות בכל בית יעפילו לחצי הגמר. הקבוצות שלא יעפילו לשלב זה יקיימו משחקי דירוג כדי לקבוע את מיקומן הסופי בתחרות.
שלב חצי הגמר יערך לפי הצלבת מיקום בין הבתים ובשיטת נוק אאוט כשהמנצחות יעפילו למשחק גמר.
אברהם בנימין קלוגר
הרב אברהם בנימין קלוגר (ה'תר"א 1841 - כ"ט בחשוון תרע"ו, 6 בנובמבר 1915) היה רב בגליציה, בנו של הרב שלמה קלוגר. חיבר מספר ספרים, בהם שו"ת שערי בנימין.
ביוגרפיה.
נולד בברודי לרב שלמה קלוגר ולאשתו פריידא (מרגליות). בילדותו למד אצל אביו. באלול תרי"ט (1851) נשא את פסיל בת אברהם סטרימבר מבסרביה, והתיישב בקישינב. לאחר מכן שב לברודי.
בשנת תרל"ט (1879) נבחר לרבנות ז'ולקייב כמועמד החסידים בעיר, אך עזב לאחר מחלוקת עם המועמד הנגדי רבי חיים אריה לייבוש הורוביץ.
במלחמת העולם הראשונה עזב לבודפשט, שם נפטר בליל שבת כ"ט בחשוון תרע"ו בעיצומה של המלחמה.
בנו, רבי שלמה, הוציא ספר הספד לזכרו בשם "שיח שלמה", בפרשבורג שנת תרע"ו.
אחד מתלמידיו היה הרב משה שמשון וסרמן.
ענף התיירות
מצעד סינגלי הדאנס/אלקטרוני המסחריים
מצעד סינגלי הדאנס/אלקטרוני המסחריים (באנגלית: Dance/Electronic Singles Sales; נודע בעבר בשם מצעד סינגלי הדאנס המסחריים ומצעד מוזיקת הדאנס/סינגלי-מקסי המסחריים) היה מצעד שפורסם מדי שבוע על ידי מגזין בילבורד בארצות הברית, שהוקם ב-1985. הוא מדד את המכירה של סינגלים שיצאו באופן מסחרי ומאופיינים בסוגת הדאנס.
בתקופה מסוימת, המצעד כלל שירים שאינם מאופיינים בסוגת הדאנס או בעלי רמיקסים המאופיינים בסוגת הדאנס; זאת, אם הם הופצו כמקסי סינגל, ביניהם סינגלים של אמנים כמו להקת האינדסטריאל מטאל-מיניסטרי ולהקת הרוק האלטרנטיבי הסמית'ס. התחושה הייתה שכלל זה מטעה את מטרת המצעד למדוד את המכירות של מוזיקת דאנס ולפיכך סינגלי מקסי שלא אופיינו בסוגת הדאנס לא הורשו להיות חלק מהמצעד. כתוצאה מכך, על אף שמוזיקאים רבים שאינם קשורים לסוגת הדאנס מוציאים סינגלים בפורמט מקסי-סינגל, אינם נכללים במצעד זה אלא אם הסינגל כולל רמיקסים המאופיינים בסוגת הדאנס.
כאשר פעל, כלל המצעד את 50 השירים המובילים בכל שבוע. עד 2001, הוא הצטמצם ל-25 והצטמצם למצעד של 10 שירים בעקבות השקת מצעד הדאנס איירפליי בשנת 2003. ב-17 בינואר 2013, בילבורד השיקו את מצעד שירי הדאנס/אלקטרוני, אשר כולל את 50 שירי הדאנס הפופולריים ביותר, כמו גם שירים אלקטרוניים. המצעד מבוסס על השמעות במועדוני לילה, מכירות, השמעות ברדיו, הורדות דיגיטליות וסטרימינג.
בילבורד הפסיקו להפעיל את מצעד סינגלי הדאנס/אלקטרוני המסחריים לאחר 2013, כיוון שהוא שולב במצעד שירי הדאנס/אלקטרוני ובשל הירידה במספר מכירות התקליטים.
מצעד סינגלי הדאנס המסחריים
אדמאווה (פרובינציה)
רובן בלנקו
רובן בלנקו וייגה (בספרדית: Rubén Blanco Veiga; נולד ב-25 ביולי 1995 במוס שבספרד) הוא כדורגלן ספרדי המשחק בעמדת השוער בקבוצת אולימפיק מרסי מליגת העל הצרפתית, בהשאלה מסלטה ויגו.
קריירת מועדונים.
בלנקו גדל במחלקות הנוער של סנטה מריניה וסלטה ויגו. ב-26 במאי 2013 ערך את הופעת הבכורה שלו בקבוצה הבוגרת של סלטה ויגו, בניצחון 2-0 על ריאל ואיאדוליד במסגרת המחזור ה-37 בליגה לעונת 2012/2013. ב-20 באוקטובר 2016 ערך את הופעת הבכורה שלו במסגרת אירופאית, בתיקו 2-2 נגד אייאקס במסגרת הליגה האירופית לעונת 2016/2017.
ב-20 ביולי 2022 הושאל למשך עונה אחת לאולימפיק מרסיי מליגת העל הצרפתית.
טום קראוס